'Franse klubs stel belang' – Juan | Nuus24
Juan Smith mik na 2013
Kaapstad – Juan Smith het bevestig dat 'n skuif na Frankryk moontlik is wanneer hy aanstaande jaar sy terugkeer van 'n besering maak," het keo.co.za Dinsdag berig. Volgens berigte die afgelope twee weke stel verskeie Franse klubs in die Springbok-veteraan belang met Bayonne wat die gunsteling is om Smith se handtekening op 'n kontrak te kry. Smith is tans besig met rehabilitasie vir 'n hakseningbesering wat hom die afgelope twee seisoene op die kantlyn gehou het.Die 31-jarige beplan om aanstaande jaar terug te wees op die rugbyveld en sê hy sal al sy opsies oorweeg voor hy 'n finale besluit maak. "Ek is tans sonder 'n klub en die Cheetahs het my nog nie 'n kontrak aangebied nie," het Smith aan keo.co.za gesê."Daar is belangstelling van klubs in Frankryk. As ek 'n goeie aanbod van een van die klubs kry, sal ek straks 'n skuif maak.""Ons sal sien hoe dinge die volgende paar maande verloop. Op hierdie stadium fokus ek op my rehabilitasie. As 'n goeie aanbod my kant toe kom of dit nou plaaslik of oorsee is, sal ek dit vat."Lees verder.Vir die jongste sportnuus volg Nuus24Sport op Twitter.– Keo
Lees meer oor: juan smith | beserings VOLGENDE OP NUUS24X